tomron87/hebrew-wikipedia-sentences-corpus huggingface dataset:
במשחק הראשון בבית הובילה אספניול 3-0 משערים של טאמודו, ריירה ופנדיאני, אך הפורטוגלים השיגו שני שערי חוץ חשובים מרגליהם של נונו גומש ושל סימאו, 3-2 בסיום.
משחק הגומלין בליסבון הסתיים ללא שערים, והניצחון במשחק הראשון הביא לאספניול את הכרטיס לחצי הגמר.
בחצי הגמר פגשה אספניול את ורדר ברמן הגרמנית, שהייתה לקבוצה היחידה בחצי הגמר שאינה ספרדית.
המשחק הראשון היה לתצוגת תכלית ביתית של אספניול.
מויסס הורטאדו, פנדיאני וקורומינאס קבעו 3-0 בדרך לגומלין.
ברמן פתחה היטב את הגומלין, עם שער של הוגו אלמיידה כבר בדקה הרביעית, אך אספניול המשיכה את היכולת הגבוהה בטורניר והפכה את התוצאה במחצית השנייה משערים של קורומינאס ושל לקרוס.
2-1 בסיום המשחק, 5-1 בסיכום שני המשחקים, והעפלה לגמר גביע אופ"א שני בתולדות אספניול.
סביליה, מחזיקת הגביע המכהנת, העפילה לגמר כפייבוריטית ברורה לזכייה בתואר בפעם השנייה ברציפות.
במשחק הגמר פתחו שבעה שחקנים שפתחו במשחק הגמר הקודם, ועוד שניים ששותפו במהלכו.
לואיס פביאנו, אנצו מרסקה ופרדי קאנוטה, כובשי השערים בגמר הקודם, פתחו שלושתם בהרכב סביליה לגמר, כמו כן דניאל אלבס שהיה ממצטייני אותו גמר.
מנגד, חניכיו של ארנסטו ואלוורדה העפילו לגמר לאחר יכולת מרשימה וללא הפסד בטורניר, וזאת על אף העונה הפושרת בליגה הספרדית.
איוואן דה לה פנייה, שהחמיץ מספר משחקים כולל גומלין חצי הגמר מול ורדר ברמן, התאושש בזמן ועלה בהרכב, בעוד מלך שערי הטורניר (11 כיבושים), וולטר פנדיאני, נותר על הספסל עקב התאוששותו מפציעה בברך.
בהיעדרו, עלתה אספניול במערך "יהלום", כאשר את עמדת הקשר ההתקפי תפס איוואן דה לה פנייה, ובחוד פתחו ראול טאמודו ולואיס גרסיה.
עשרה ספרדים פתחו בהרכבה של אספניול, כאשר פבלו סבאלטה הארגנטינאי השלים את תמונת ההרכב.
בדקה ה-18 של ההתמודדות נפל השער הראשון במשחק, בהתקפה מתפרצת מהירה של סביליה.
כדור קרן של דה לה פנייה נקלט על ידי אנדרס פאלופ, ששלח בידו כדור חזק באגף שמאל.
אדריאנו המהיר הצליח להקדים את דויד גרסיה, חדר לרחבה והכניע את גורקה אירייסוס, 1-0 לסביליה.
היתרון החזיק מעמד עשר דקות בלבד לאחר שאלברט ריירה חתך מאגף שמאל למרכז, השאיר מאחור את אלבס, ומ-16 מטרים בעט היטב לפינה הימנית הרחוקה.
פאלופ הצליח רק לגעת, שוויון 1-1 בגלאזגו לאחר 28 דקות.
המחצית השנייה נפתחה עם חילוף בשורות סביליה, כאשר חסוס נבאס החליף את מרסקה, אך דווקא אספניול פתחה טוב יותר את המחצית השנייה.
ריירה, בבעיטה מחוץ לרחבה, סחט הצלה מרשימה מפאלופ, שהדביק את הכדור לעמוד.
במשך דקות ארוכות השליטה במשחק הייתה של אספניול, שחיפשה את שער היתרון.
המשחק קיבל תפנית בדקה ה-68. אלכסנדר קרז'אקוב, שעלה כמחליף ארבע דקות קודם לכן, הוכשל מאחור על ידי מויסס הורטאדו.
הקשר האחורי, שראה כרטיס צהוב במחצית הראשונה, ספג את הכרטיס הצהוב השני והורחק בכרטיס אדום.
ההרחקה הביאה למהפך בשליטה במגרש, וכעת הייתה זו סביליה שחיפשה לחזור ליתרון.
עד לסיום אספניול ערכה שני חילופים הגנתיים, ומי ששילמו את מחיר ההרחקה היו שחקניה היצירתיים של אספניול, הקפטן טאמודו והקשר ההתקפי דה לה פנייה.
סביליה המשיכה לייצר מצבי הבקעה ולהפעיל לחץ כבד על שחקני אספניול.
המצבים הבולטים היו של קרז'אקוב, שבעט מעל למשקוף, וקאנוטה שהחמיץ בנגיחה.
עד לסיום נשמרה התוצאה, שוויון 1-1 והקבוצות הולכות להארכה.
הלחץ של סביליה על שערה של אספניול המשיך לתוך פתיחת ההארכה, עד שלבסוף הצליחה למצוא את הפרצה.
חסוס נבאס שלח כדור שטוח מאגף ימין לתוך תיבת החמש, קאנוטה הקדים את השומר ובנגיעה שלח את הכדור לפינה הקרובה, 2-1 לסביליה על עשרת שחקני אספניול.
סביליה חיפשה את השער שיכריע סופית את ההתמודדות, והחצי השני של ההארכה נפתח בשני מצבי הבקעה באחד-על-אחד, כאשר אנטוניו פוארטה ודני אלבס נעצרים אצל אירייסוס.
מן העבר השני, וללא קשר למהלך המשחק, הצליחה אספניול להשיג שוויון מפתיע.
חמש דקות לסיום ההארכה שלח המחליף ג'ונתאס בעיטה חדה ועוצמתית מכעשרים מטרים לפינה, הכדור קיפץ לפני פאלופ שלא יכול היה להציל, שוויון 2-2 בדקה ה-115. עד לסיום לא נכבשו עוד שערים, והמשחק עבר להכרעה בדו-קרב בעיטות עונשין.
דו-קרב הפנדלים נפתח בפנדל מדויק של קאנוטה, מול הצלה של פאלופ לבעיטה של לואיס גרסיה.
בסבב הבא, איביצה דרגוטינוביץ' ופנדיאני המחליף בעטו היטב וכבשו שניהם.
הבועט השלישי של סביליה, דני אלבס, שלח את הכדור מעל למשקוף והעניק לאספניול את ההזדמנות לאזן, אך ג'ונתאס בעט חלש ופאלופ עם הצלה שנייה השאיר את סביליה ביתרון.
הבועט הבא, פוארטה, הכניע את אירייסוס וקבע 3-1 לסביליה.
מארק טורחון, הבועט הרביעי של אספניול, בעט לפינה אך פאלופ זינק היטב והדף בפעם השלישית, כדי להעניק לסביליה את הניצחון לאחר ארבעה בועטים בלבד, 3-1 בדו-קרב וזכייה שנייה ברציפות בגביע אופ"א.
סביליה אספניולשערים 2 2בעיטות לשער 28 15בעיטות למסגרת 9 9החזקה בכדור57%43%קרנות 14 10עבירות 15 23נבדלים 4 0כרטיסים צהובים 3 2כרטיסים אדומים 0 1
גמר גביע אופ"א 2009 התקיים באצטדיון שיקרי סראג'ולו באיסטנבול, טורקיה ב-20 במאי 2009, ובו נקבע כי הזוכה בטורניר גביע אופ"א לעונת היא שחטאר דונצק האוקראינית, שניצחה במשחק את ורדר ברמן הגרמנית בתוצאה 2-1 בתום הארכה.
הייתה זו המהדורה ה-38 של המפעל, והאחרונה תחת השם הנוכחי.
החל מעונת שינה המפעל את שמו ונקרא הליגה האירופית.
המשחק התקיים באצטדיון הבית של פנרבחצ'ה, והשני שנערך בעיר אחרי גמר ליגת האלופות 2005 באצטדיון אטאטורק.
היה זה גמר טורניר אירופי ראשון בהיסטוריה שנערך מחוץ לשטחה הגאוגרפי של היבשת, שכן האצטדיון נמצא מעבר לבוספורוס, בשטחה הגאוגרפי של אסיה.
שחטאר דונצק הייתה לקבוצה האוקראינית הראשונה בתולדות המפעל שמעפילה למשחק הגמר.
היה זה משחק הגמר האירופי הראשון בתולדות המועדון.
עבור ורדר ברמן, הייתה זו הופעה ראשונה בגמר גביע אופ"א, ובכך הייתה לקבוצה הגרמנית העשירית שמופיעה בגמר המפעל.
עם זאת, לא הייתה זו הופעתה הראשונה בגמר אירופי, לאחר שזכתה בגביע אירופה למחזיקות גביע בעונת עם ניצחון 2-0 בגמר על מונקו.
שתי הקבוצות נפגשו במשחק הגמר לראשונה במשחק רשמי.
שתי הקבוצות החלו את העונה האירופית בליגת האלופות.
שחטאר הגיעה לטורניר כאלופת אוקראינה, לאחר שזכתה בתואר בעונת בפער שלוש נקודות מיריבתה דינמו קייב וצלחה את סיבוב המוקדמות השלישי.
לעומתה, סיימה ברמן כסגנית אלופת גרמניה בעונת 2007/2008 בבונדסליגה, עם עשר נקודות פחות מהאלופה באיירן מינכן, והעפילה אוטומטית לשלב הבתים.
הדחתן של השתיים במקום השלישי בבית המשיכה את עונתן האירופית במסגרת הטורניר המשני, גביע אופ"א.
במשחק עצמו, בו כל כובשי השערים (שלושה במספר) היו ברזילאים, עלתה שחטאר ליתרון ראשון בדקה ה-25, משער של לואיס אדריאנו, אך כעבור עשר דקות השיגה ברמן את השוויון משער של נאלדו.
שבע דקות מתחילת ההארכה, כבש ז'אדסון את השער שקבע את תוצאת המשחק, 2-1 לשחטאר בסיום.
שחטאר דונצקסיבוב ורדר ברמןליגת האלופותיריבהסיכוםמשחק ראשוןמשחק שנימוקדמותיריבהסיכוםמשחק ראשוןמשחק שני דינמו זאגרב5 - 12 - 0 (ב)3 - 1 (ח)סיבוב מוקדמות שלישילא השתתפהיריבהתוצאהשלב הבתיםיריבהתוצאה פ.צ.
אלופת אוקראינה החלה את דרכה בסיבוב המוקדמות השלישי של ליגת האלופות, שם פגשה את דינמו זאגרב הקרואטית.
שחטאר פתחה היטב את המשחק הראשון בבית, הובילה משער של דאריו סרנה כבר בדקה השלישית, ושער נוסף של ז'אדסון במחצית הראשונה קבע את תוצאת הסיום, 2-0 לשחטאר.
בגומלין כבשו הברזילאים לואיס אדריאנו, ברנדאו ווויליאן עבור שחטאר, זאגרב רק איזנה זמנית, ובסיום 3-1 לאוקראינים, שעלו לשלב הבתים עם 5-1 בסיכום.
שחטאר הוגרלה לשלב הבתים מקבוצת הדירוג הרביעית והאחרונה, ואיתה הוגרלו ברצלונה, ספורטינג ליסבון ופ.צ.
שחטאר פתחה היטב את שלב הבתים, עם ניצחון חוץ 2-1 בבזל.
פרננדיניו וז'אדסון קבעו 2-0 במחצית, מול שער מצמק של בזל בתוספת הזמן.
במשחק הבא אירחה שחטאר את ברצלונה והייתה קרובה לניצחון משער של אילסיניו על סף הירידה למחצית.
ברצלונה הגיבה עם צמד מאוחר של ליונל מסי, שהשווה שלוש דקות לסיום, והשלים מהפך ארבע דקות בתוך תוספת הזמן.
לאחר ההפסד הגיעו צמד הפסדים נוסף, כאשר ספורטינג ליסבון גברה על שחטאר פעמיים בתוצאה זהה של 1-0. על אף ניצחון מרשים של 5-0 על בזל (ז'אדסון עם שלושער, ויליאן ויבהן סלזניוב כבשו), הגיעה שחטאר למחזור הנעילה ללא סיכוי להתקדם.
במשחקה האחרון בשלב הבתים השיגה ניצחון יוקרתי, אם כי לפרוטוקול בלבד, 3-2 על ברצלונה בקאמפ נואו, מצמד של אלכסנדר גלדקי ושער של פרננדיניו.
שחטאר סיימה שלישית בבית והמשיכה את דרכה בסיבוב הנוקאאוט הראשון של גביע אופ"א.
בשלב זה הוגרלה שחטאר למפגש מול טוטנהאם הוטספר האנגלית.
במשחק הראשון בבית השיגה שחטאר ניצחון בזכות צמד שערים מאוחר, מרגליהם של סלזניוב וז'אדסון בעשר הדקות האחרונות של ההתמודדות.
בגומלין עלתה טוטנהאם ליתרון משער של ג'ובאני דוס סנטוס בדקה ה-55. שער נוסף היה גורר את המשחק להארכה, אך שחטאר לא נכנעה ואף השיגה שוויון שתי דקות לסיום משער של פרננדיניו.
עם שוויון 1-1 וניצחון 3-1 בסיכום, העפילה שחטאר לשמינית הגמר.
בשלב שמינית הגמר פגשה שחטאר לדו-קרב מסקרן את צסק"א מוסקבה הרוסית.
במשחק החוץ במוסקבה נכנעה שחטאר 1-0 משער של ואגנר לאב בפנדל בפתיחת המחצית השנייה.
עם הפסד וללא שער חוץ אירחה שחטאר את הגומלין.
בדקה ה-54 מחק פרננדיניו את היתרון הרוסי עם שער מהנקודה הלבנה, ובדקה השבעים השלים לואיס אדריאנו את המהפך וקבע את תוצאת המשחק, 2-0 לשחטאר שהעפילה לסיבוב הבא עם ניצחון 2-1 בסיכום.
ברבע הגמר פגשה שחטאר את אולימפיק מרסיי.
במשחק הראשון בבית שייטה שחטאר לניצחון 2-0 משערים של תומאס הובשמן וז'אדסון.
בגומלין שוב עלתה שחטאר ליתרון, משער של פרננדיניו, אך חאתם בן ערפה איזן לפני המחצית.
הצרפתים היו זקוקים לשלושה שערים נוספים, אך בפועל לא מצאו שוב את הרשת, ולואיס אדריאנו קבע את תוצאת המשחק עם שער ניצחון בתוספת הזמן, 2-1 בסיום.
עם ניצחון כפול ו-4-1 בסיכום, השלימה שחטאר את העפלתה לחצי הגמר.
בשלב חצי הגמר פגשה שחטאר לדו-קרב כל אוקראיני את דינמו קייב.
במשחק הראשון בקייב כבש דמיטרו צ'יגרינסקי משחטאר שער עצמי בתוך המחצית הראשונה, ופרננדיניו איזן מן העבר השני במחצית השנייה כדי לקבוע 1-1 בסיום.
ההכרעה עברה למגרש בדונצק, וז'אדסון קירב את קבוצתו לגמר עם שער בדקה ה-17. איסמאל בנגורה איזן עם פתיחת המחצית השנייה, ודקה לתום ההתמודדות, כשהיה נראה כי המשחק הולך להארכה, כבש אילסיניו את השער שקבע 2-1 לשחטאר והעניק לה את הכרטיס לגמר גביע אופ"א.
סגנית אלופת גרמניה העפילה אוטומטית לשלב הבתים של ליגת האלופות, שם הוגרלה בקבוצת הדירוג השנייה.
היא הוגרלה לבית ב' עם אינטר מילאנו, פנאתינאיקוס ואנורתוסיס פמגוסטה.
בסיבוב המשחקים הראשון, רשמה ברמן שלוש תוצאות תיקו בשלושה משחקים.
היא פתחה עם שוויון 0-0 ביתי ומאכזב מול אנורתוסיס, המשיכה בשוויון 1-1 בסן סירו, שם מחק קלאודיו פיסארו שער יתרון מוקדם של מאייקון, וסיימה בשוויון 2-2 בחוץ מול פנאתינייקוס.
פר מרטסאקר כבש ראשון, ונגליס מנציוס הגיב בצמד למארחת, והוגו אלמיידה קבע את התוצאה בדקות הסיום.
במשחק הבא פגשה ברמן את פנאתינייקוס בבית, והובסה 3-0 בסיום.
במשחק הבא פגשה ברמן את אנורתוסיס בחוץ.
בדקה ה-62 נקלעה ברמן לפיגור, שהפך לכפול שש דקות לאחר מכן, אך דייגו הגיב במהרה עם פנדל בדקה ה-72, ושלוש דקות לסיום איזן אלמיידה לשוויון 2-2. למחזור הנעילה, בבית מול אינטר, הגיעה ברמן כשהיא ללא ניצחון באירופה ובמקום האחרון בבית.
לאחר כשעה של משחק העלה פיסארו את ברמן ליתרון, מרקוס רוזנברג הכפיל כעשר דקות לסיום, ושער מצמק של זלאטן איברהימוביץ' לא הועיל.
2-1 לברמן, שניצלה את ניצחונה של פנאתינייקוס על אנורתוסיס כדי לסיים במקום השלישי בבית ולהמשיך את העונה האירופית בגביע אופ"א.
בסיבוב הנוקאאוט הראשון פגשה ברמן יריבה חזקה בדמותה של מילאן.
ברמן נקלעה לפיגור במשחק הראשון בבית משער של פיליפו אינזאגי, אך דייגו העביר את ההכרעה לסן סירו עם שער שוויון בדקות הסיום.
בגומלין הייתה ברמן קרובה להדחה, כאשר אנדראה פירלו כבש בפנדל בדקה ה-27, ושש דקות אחר כך הכפיל פאטו את התוצאה.
בדקה ה-68 כבש פיסארו שער מצמק, ועשר דקות אחר כך השלים שוויון 2-2 שהחזיק מעמד עד לסיום.
עם 3-3 בתום המפגשים, עלתה ברמן בזכות חוק שערי חוץ.
בשמינית הגמר פגשה ברמן את סנט אטיין הצרפתית.
במשחק הראשון בבית קבע נאלדו את תוצאת הסיום עם שער בדקה העשרים.
בגומלין בחוץ העלה סבסטיאן פרודל את ברמן ליתרון בדקה השישית, ופיסארו הכפיל כעבור עשרים דקות.
גם חזרה של סנט אטיין למשחק, כולל שוויון בתוך תוספת הזמן שקבע 2-2, לא הועיל לצרפתים, 3-2 בסיכום לברמן שממשיכה לרבע הגמר.
בשלב רבע הגמר פגשה ברמן ביריבה איטלקית שלישית באותה העונה, אודינזה.
המשחק הראשון בבית הסתיים בניצחון משכנע של ברמן, שכבשה ראשונה עם דייגו במחצית הראשונה, נעזרה בצמד שערים מהירים של דייגו שהשלים צמד ושל אלמיידה כדי לקבוע 3-0, אך ספגה מרגליו של פאביו קוואליארלה בדקות הסיום, 3-1 לברמן במשחק הראשון.
הגומלין באודינה היה למשחק רב-שערים, כאשר גקהאן אינלר העלה את אודינזה ליתרון לאחר רבע שעה.
דייגו איזן כעבור 13 דקות, אך שתי דקות בלבד לאחר מכן החזיר קוואליארלה את היתרון לאודינזה, וקבע 3-1 כעבור שמונה דקות.
בתוצאה זו היה המשחק הולך להארכה, אך דייגו דאג להחזיר את ברמן למשחק בדקה השישים, ופחות מרבע שעה אחר כך קבע פיסארו את תוצאת הסיום, 3-3, שהעלה את ברמן עם 6-4 בסיכום שני המפגשים.
בדומה ליריבתה בגמר, שחטאר דונצק, גם ברמן פגשה בבת ארצה בשלב חצי הגמר.
ברמן פגשה את המבורג על הזכות לייצג את גרמניה במשחק הגמר, אך הפסידה את המשחק הראשון בבית, 1-0 משער של פיוטר טרוחובסקי לאחר כחצי שעה.
במשחק הגומלין ספגה ברמן פעם נוספת, מרגליו של איוויצה אוליץ' לאחר 13 דקות בלבד, והתקרבה להדחה מהמפעל.
בדקה ה-29 איזן דייגו את התוצאה, ובדקה ה-66 השלים פיסארו את המהפך, 2-1 לברמן.
בדקה ה-83 קבע פרנק באומן 3-1 לברמן, וגם שער מצמק של אוליץ' בדקה ה-87 לא הועיל.
3-2 לברמן בסיום, שנהנתה בפעם השנייה בטורניר מחוק שערי החוץ, ועלתה לגמר גביע אופ"א.
שחטאר דונצק של המאמן הרומני מירצ'ה לוצ'סקו לא הגיעה כקבוצה הדומיננטית למשחק הגמר.
עם זאת, היא רשמה קמפיין אירופי מוצלח והוכיחה יכולת גבוהה בהגנה וכן ביכולת כיבוש השערים.
לוצ'סקו נהנה מסגל מלא כמעט לחלוטין למשחק הגמר, כאשר תומאס הובשמן המורחק נותר מחוץ לסגל.
כמו כן, החלק הקדמי (שלושת הקשרים ההתקפיים והחלוץ) הורכב כולו מברזילאים, כאשר יחד עם פרננדיניו בקישור עלתה שחטאר עם חמישה ברזילאים בהרכב בסך הכול.
לואיס אדריאנו נבחר לפתוח בחוד ההתקפה, כאשר מאחוריו פתחו ז'אדסון כקשר התקפי מרכזי, ומצדיו ויליאן ואילסיניו.
מנגד, ברמן של תומאס שאף נחשבה לבעלת הסגל העמוק והאיכותי יותר, אם כי הגיעה במהלכה של עונה בינונית בבונדסליגה (הייתה ממוקמת עשירית ערב משחק הגמר), ולאחר שהפגינה חוסר יציבות גם במהלך העונה האירופית.
בנוסף, נאלצה הקבוצה להסתדר ללא מספר שחקני מפתח.
דייגו, הקשר ההתקפי שיהיה מהבולטים בשורות הקבוצה, החמיץ את המשחק עקב הרחקה ובמקומו פתח פטר ניימאייר.
גם הוגו אלמיידה (כרטיסים צהובים) ופר מרטסאקר (פציעה) נותרו מחוץ לסגל.
קלאודיו פיסארו ומרקוס רוזנברג החמיצו את משחק הליגה האחרון של ברמן לפני הגמר עקב פציעות, אך היו כשירים לגמר ועלו בהרכב.
שחטאר פתחה את המשחק היטב עם הזדמנות מצוינת לכיבוש כבר בדקה השישית.
ז'אדסון שלח כדור עומק ללואיס אדריאנו, שהכניע את טים ויזה בכדור שטוח אך לא מצא את הרשת.
בדקה ה-25 נפל השער הראשון במשחק.
רזבן ראץ שלח כדור מצד שמאל של מחצית המגרש.
הכדור קפץ על פני מספר שחקנים ונעצר רק אצל לואיס אדריאנו, שהתחמק משני שחקני הגנה והקפיץ היטב מעל ויזה, 1-0 מרשים לשחטאר.
שלוש דקות מאוחר יותר שלח ויליאן את לואיס אדריאנו היטב באגף שמאל.
על אף שהיה יכול למסור, במיוחד לכיוונו של אילסיניו הפנוי, ניסה החלוץ לבעוט מתוך הרחבה ושלח את הכדור מעל למשקוף.
שלוש דקות נוספות עברו, ושוב אילסיניו נותר פנוי ומאוכזב, הפעם כשוויליאן שלח את הכדור מעל למשקוף.
בדקה ה-35 שילמה שחטאר את מחיר ההחמצות.
רוזנברג הוכשל כ-28 מטרים מהשער.
הבלם נאלדו סובב את הכדור בעוצמה אך למרכז השער, אנדריי פיאטוב היה צריך לקלוט או להדוף את הכדור, אך בפועל אגרף את הכדור לשערו הוא, שוויון 1-1 מטעות קריטית של שוערה של שחטאר.
חוסר הביטחון של פיאטוב לאחר הטעות בשער, כמעט עלתה לשחטאר במהפך מהיר.
בדקה הארבעים פרץ קלמנס פריץ היטב באגף ימין והיתל בהגנה האוקראינית, לפני שהגביה לרחבה.
הכדור עבר את פיאטוב שפספס אותו, ופיסארו נגח מתוך תיבת החמש החוצה תחת השמירה הצמודה של דאריו סרנה.
דקה לאחר מכן, ירה מאריוש לבנדובסקי מחוץ לרחבה כדור עוצמתי ונמוך לפינה, לאחר הסתה של ז'אדסון.
ויזה, בזינוק מרשים, הציל את ברמן, והמחצית הראשונה הסתיימה בשוויון 1-1, לאחר משחק קצבי עם מצבי הבקעה ודקות בשליטה לשתי הקבוצות.
המחצית השנייה הציגה קצב משחק נמוך יחסית לזו הראשונה.
שחטאר הייתה דומיננטית יותר במרב הדקות, אך לא הצליחה להציג איום משמעותי על השער של ויזה במשך דקות ארוכות.
מן העבר השני, ברמן הייתה קרובה לשער ניצחון בדקה ה-78. מסוט אוזיל, לא מהבולטים בשורות הקבוצה במשחק, שלח כדור חופשי מחצי מגרש לתוך הרחבה.
פיסארו נגח היטב לאחור וסחט זינוק מרשים מפיאטוב.
ארון הונט לא הצליח להגיע ראשון לכדור החוזר, והתוצאה נותרה על כנה עד לסיום.
שבע דקות מפתיחת ההארכה, השיגה שחטאר את שער הניצחון.
דאריו סרנה פרץ היטב מימין, ושלח כדור שטוח למרכז הרחבה, שם חיכה ז'אדסון כשהוא פנוי לחלוטין.
הבעיטה השטוחה של ז'אדסון בנגיעה הלכה למרכז השער והטעיתה את ויזה, שהצליח רק להדוף את הכדור שנבעט לעברו אל תוך הרשת.
דווקא במשחק טוב של השוער, כשל בהצלת כדור שהיה נוח יחסית, ושחטאר שבה להוביל.
עם דקת הסיום של החצי הראשון של ההארכה, היה יכול ויליאן להגדיל את התוצאה, כשהשתלט על מסירה ארוכה של לבנדובסקי והקפיץ מעל ויזה, אך הכדור עלה מעל למשקוף.
בדקה ה-111 הייתה ברמן קרובה לשוויון, כשאלכסנדרוס ציוליס בעט בנגיעה מחוץ לרחבה והכניע את פיאטוב, אך הכדור חמק החוצה.
בדקה האחרונה חשבה ברמן כי השיגה שוויון דרמטי, כאשר פיסארו התגבר על לחץ כבד מצד דמיטרו צ'יגרינסקי והכניע את פיאטוב, אך השופט פסל את השער בטענה לעבירה של החלוץ.
שחטאר שמרה על היתרון ובסיום, 2-1 לשחטאר שהניפה לראשונה בתולדותיה את גביע אופ"א.
רוברטו דיאס פרס דל פלומאר (קוון)
שחטאר דונצק ורדר ברמןשערים 2 1בעיטות לשער 15 19בעיטות למסגרת 8 6החזקה בכדור59%41%קרנות 10 5עבירות 27 22נבדלים 5 2כרטיסים צהובים 3 4כרטיסים אדומים 0 0
הליגה האירופית של אופ"א, בעבר גביע אופ"א, היא תחרות כדורגל שנוסדה ב-1971 על ידי קונפדרציית הכדורגל האירופי, אופ"א.
היא נחשבת לתחרות הבינלאומית השנייה בחשיבותה עבור מועדונים אירופיים, אחרי ליגת האלופות.
מועדונים מעפילים לליגה האירופית על סמך ביצועיהם בליגות הלאומיות ובתחרויות גביע.
ב-25 השנים הראשונות של התחרות התקיים הגמר בשני משחקים, אחד באצטדיון הביתי של כל קבוצה, בשיטת נקודות מצטברות.
ב-1998 נערך גמר התחרות לראשונה כמשחק יחיד באצטדיון נייטרלי, כשאינטר מילאנו ניצחה את לאציו 3–0 בפארק דה פראנס בפריז.
טוטנהאם הוטספר זכתה בבתחרות הראשון ב-, כשניצחה את וולברהמפטון וונדררס 3–2 במצטבר.
סביליה מחזיקה בשיא הניצחונות בגמר, כשזכתה בתחרות שבע פעמים מאז הקמתה (האחרונה ב-2023), כשבנפיקה ליסבון ואולימפיק מרסיי הפסידו הכי הרבה גמרים, שלושה.
קבוצות ספרדיות זכו בטורניר 14 פעמים, יותר מכל מדינה אחרת.
האלופה האחרונה של גביע אופ"א לפני שהפך לליגה האירופית הייתה שחטאר דונצק, שניצחה את ורדר ברמן 2–1 לאחר הארכה בגמר 2009.
אף על פי שגביע ערי הירידים נחשב לקודמו של גביע אופ"א, אופ"א אינה מכירה בגביע הירידים כאחת מתחרויות המועדונים הרשמיות שלה, ולפיכך המאזנים, העונות והגמרים שלו אינם כלולים ברשימה.
איינדהובן בסטיהאצטדיון ארמנד ססארי, בסטיה, צרפת15,000אצטדיון פיליפס, איינדהובן, הולנד27,0001979 בורוסיה מנשנגלדבך הכוכב האדום בלגרדאצטדיון הכוכב האדום, בלגרד, יוגוסלביה87,000ריינשטאדיון, דיסלדורף, גרמניה המערבית45,0001980 איינטרכט פרנקפורט בורוסיה מנשנגלדבךבקלברגשטאדיון, מנשנגלדבך, גרמניה המערבית25,000ואלדשטדיון, פרנקפורט, גרמניה המערבית59,0001981 איפסוויץ' טאון א.ז.
אלקמארפורטמן רוד, איפסוויץ', אנגליה27,532האצטדיון האולימפי, אמסטרדם, הולנד28,5001982 גטבורג המבורגאולבי, גטבורג, שוודיה42,548פולקספארקשטדיון, המבורג, גרמניה המערבית60,0001983 אנדרלכט בנפיקה ליסבוןאצטדיון הייזל, בריסל, בלגיה55,000אצטדיון האור, ליסבון, פורטוגל80,0001984 טוטנהאם הוטספר אנדרלכטאצטדיון לוטו, בריסל, בלגיה40,000וייט הארט ליין, לונדון, אנגליה46,2051985 ריאל מדריד וידאוטוןאצטדיון סוסטוי, סקשפהרוואר, הונגריה30,000אצטדיון סנטיאגו ברנבאו, מדריד, ספרד90,0001986 ריאל מדריד פ.צ.
גמר גביע אסיה בכדורגל 2023 היה משחק כדורגל שקבע את הזוכה בגביע אסיה בכדורגל 2023, המהדורה ה-18 של גביע אסיה בכדורגל, טורניר ארבע שנתי בו מתמודדות נבחרות כדורגל לאומיות החברות בקונפדרציית הכדורגל של אסיה.
המשחק נערך ב בלוסייל, קטר, ב-10 בפברואר 2024 בין לבין האלופה המכהנת והמארחת .
קטר הגנה על תוארה כאלופת אסיה לאחר ניצחון 3–1 על ירדן בזכות שלושער בפנדלים של אכרם עפיף, והפכה לראשונה ששומרת על גביע אסיה מאז ב-2004.
הגמר היה אמור להיערך באצטדיון אל-בית באל-ח'ור, אך הועבר ל שבלוסייל ב-21 באוגוסט 2023. זה היה המשחק השני של הטורניר שנערך באצטדיון, לאחר משחק הפתיחה ב-12 בינואר 2024.
סיבוביריבהתוצאהשלב הבתיםיריבהתוצאה4–0משחק 13–02–2משחק 21–00–1משחק 31–0+מקום 3 בבית ה'נבחרתנקודות6541סיכום+מקום 1 בית א'נבחרתנקודות9421יריבהתוצאהשלבי הגמריריבהתוצאה3–2שמינית גמר2–11–0רבע גמר1–1(3–2)2–0חצי גמר3–2
גמר גביע המדינה בכדורגל 1985 התקיים באצטדיון רמת גן ברמת גן ב-4 ביוני 1985, ובו נקבע כי מחזיקת גביע המדינה בכדורגל 1984/1985 היא בית"ר ירושלים, שניצחה במשחק את מכבי חיפה בתוצאה 0:1 בתום 90 דקות.
הייתה זו המהדורה ה-47 של גביע המדינה, וה-32 מאז קום המדינה.
עבור בית"ר ירושלים הייתה זו ההופעה הרביעית בתולדותיה בגמר גביע המדינה, וזכייה שלישית בגביע, הפעם האחרונה שהגיעה בית"ר לגמר הייתה 6 שנים לפני כן בגמר של גביע המדינה בכדורגל 1978/1979, אז נפגשה בית"ר ירושלים עם מכבי תל אביב וניצחה אותה 1:2 בתום 90 דקות.
בית"ר ירושלים הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם ניצחה רק בתום 120 דקות ודו-קרב פנדלים, עם מאזן שערים של 11-6 לטובתה, כאשר היא מציגה ממוצע שערים של 2.75 שערים למשחק.
עבור מכבי חיפה הייתה זו ההופעה החמישית בתולדותיה בגמר גביע המדינה (והרביעית מאז קום המדינה).
הפעם האחרונה שבה הגיעה לגמר הגביע הייתה 14 שנים לפני כן, בעונת 1970/1971 אז הפסידה להכח מכבי רמת גן 1:2 בתום 90 דקות.
הפעם האחרונה שבה זכתה מכבי חיפה בתואר גביע המדינה היחידי שלה עד אז, היה 23 שנים לפני כן בעונת 1961/1962 אז ניצחה את מכבי תל אביב בגמר הגביע החוזר בתוצאה 2:5. הייתה זו הזדמנות עבור מכבי חיפה לזכות בדאבל מאחר שבליגה של עונת 1984/1985 סיימה כאלופת המדינה לפני גמר הגביע.
מכבי חיפה הגיעה לגמר לאחר 4 משחקים במפעל, כאשר ניצחה בכולם ב-90 דקות ולא ספגה אפילו שער אחד, עם מאזן שערים של 6-0 לטובתה, כאשר היא מציגה ממוצע שערים של 1.5 שערים למשחק.
מכבי חיפהסיבובבית"ר ירושליםיריבהתוצאהתוצאהיריבההפועל יהוד0–232 האחרונות1–0הפועל חולוןמכבי תל אביב0–1שמינית הגמר3–2מכבי יבנהבית"ר תל אביב0–2רבע הגמר4–1הפועל קריית אונוהפועל כפר סבא0–1חצי הגמר2–2 (3–3 ה, 5–4 פ)מכבי פתח תקווה
מכבי חיפה מגיעה לגמר בתור הקבוצה הכי טובה בישראל, אלופת הליגה הלאומית בשנתיים האחרונות, אחרי שגברה על יריבתה העיקרית לתואר בית"ר ירושלים, פעמיים ברצף במירוץ לאליפות המדינה בישראל.
בסיבוב ח' פגשה מכבי חיפה את הפועל יהוד, מאמצע הטבלה בליגה הארצית באותה העונה, למשחק שהיא אירחה באצטדיון קריית חיים לעיני כ-2,000 צופים.
למשך רוב המשחק תקפה חיפה ושלטה בכדור ללא עוררין, עם התקפות בודדות של יהוד.
בדקה ה-32 שחקנה שלום לוי פרץ לעבר שערה של יהוד, הסיט כדור שמאלה אל זאהי ארמלי שכבש לאחר בעיטה בחצי סיבוב מזווית אלכסונית, וקבע 1:0 למכבי חיפה.
בדקה ה-87 מסר ארמלי כדור לברוך ממן שהתגבר על שמירת המגינים שלו באגף הימני, השתחרר והגביהה לרחבה, ורוני רוזנטל שניצב סמוך לקורה השמאלית בעט מקרוב לרשת וקבע 2:0 ואת תוצאת המשחק והעפלתה של חיפה לשלב הבא.
בשמינית הגמר פגשה חיפה את קבוצת מרכז הטבלה בליגה הלאומית באותה העונה מכבי תל אביב, שסיימה במקום השביעי, למשחק נוסף באצטדיון קריית חיים.
ברבע הגמר פגשה מכבי חיפה את בית"ר תל אביב מתחתית הליגה הלאומית (שירדה ליגה בסיום אותה העונה), שוב באצטדיון בקריית חיים, כאשר בליגה בעונת הכדורגל הנוכחית, ניצחה בית"ר תל אביב את מכבי חיפה פעמיים.
כבר בדקה הראשונה הבקיע חלוץ מכבי חיפה משה סלקטר את השער הראשון במשחק, כאשר ציון מרילי הגביהה לרחבה וסלקטר נגח מקרוב.
בדקה ה-75 טעה מגן בית"ר תל אביב, ישראל בן-נתן, שהחזיר כדור לשוער בצורה לא טובה, וסלקטר שארב לכדור חטף לו והגיע אל מול השוער שהכשיל אותו ברחבה, ובעקבות כך נפסקה בעיטת עונשין לזכות מכבי חיפה, אותה כבש ציון מרילי - וקבע את תוצאת הסיום, 0:2 למכבי חיפה שהעפילה לשלב הבא.
בחצי הגמר הנייטרלי באצטדיון רמת גן פגשה מכבי חיפה את הפועל כפר סבא מתחתית הליגה הלאומית (סיימה במקום ה-11 בליגה באותה העונה), כאשר משחק זה התקיים שלושה ימים לאחר שמכבי חיפה הביסה את כפר סבא בליגה וזכתה באליפות המדינה.
כפר סבא שבמשחקה הקשתה על מכבי חיפה, ואף נשארה בעשרה שחקנים לאחר שגדעון סיימון פגע ללא כדור במשה סלקטר בתוך הרחבה, ולאחר התייעצות עם הקוון החליט השופט שיינר לשלוף כרטיס אדום לסיימון.
בית"ר ירושלים הגיעה לגמר, לאחר שבשנה האחרונה וזו שלפניה, סיימה במקום השני בליגה הבכירה, הייתה סגנית האלופה למכבי חיפה, שזכתה פעמיים ברצף על חשבונה בתואר האליפות, ונחשבה לאחת הקבוצות הטובות בישראל.
בסיבוב ח' אירחה בית"ר ירושלים את הפועל חולון ממרכז טבלת הליגה הארצית, ליגת המשנה דאז, למשחק באצטדיון ימק"א.
במשחק למרות ההבדל בין שתי הליגות, התקשתה בית"ר להפגין עליונות ולייצר מצבים.
בדקה ה-24 הובקע השער היחיד במשחק כאשר מגן בית"ר דוד אזולאי מרים קרן, שוער חולון רודיק מפספס את הכדור, ומגן בית"ר מן העבר השני אבי כהן מתרומם גבוהה ונוגח לרשת מה שקבע 1:0 לבית"ר ואת העפלתה לשלב הבא.
בשמינית הגמר אירחה בית"ר את מכבי יבנה ממרכז הטבלה בליגה הלאומית (סיימה מקום 10 בעונה זו), באצטדיון ימק"א.
בדקה ה-26 של המשחק בית"ר כבר הובילה 3:0 במשחק משערים של אלי אוחנה (6), אבי כהן (24) וחנן אזולאי (26).
בהמשך צימצמה יבנה את התוצאה ל-1:3 כאשר אלי דריקס המושאל אצל יבנה ממכבי תל אביב, בעט חזק, שוער בית"ר יוסי מזרחי הדף את הכדור שהגיע לציון יעקב שבעט לרשת.
בדקה ה-79 צמצמה יבנה שוב את התוצאה כאשר נשרקה בעיטת עונשין לזכותה של יבנה מכ-25 מטרים, ובעיטה של דוד בוארון נכנסה לרשת וקבעה 3:2 ואת תוצאת המשחק.
ברבע הגמר התארחה בית"ר ירושלים אצל קבוצת ליגה א' הפועל קריית אונו למשחק חוץ במגרשה שבקריית אונו.
אחרי 20 דקות בית"ר כבר הובילה 2:0 משערים של חנן אזולאי (שער מכ-50 מטרים בדקה ה-15) ויעקב שוורץ (בדקה ה-18), אולם קריית אונו שלטה במשחק מרגע זה והרבתה להתקיף אך להחמיץ שערים ממצבים בטוחים.
בדקה ה-81 שער נוסף של בית"ר ירושלים סוגר את המשחק עם בישול של מלמיליאן לסמי מלכה שבועט מ-16 וקובע 3:0 בדקה ה-85 קריית אונו מבקיעה שער כבוד של הרשקוביץ אולם, 2 דקות לסיום אורי מלימיליאן מקבל כדור מאוחנה וכובש את הרביעי.
המשחק נגמר בתוצאה 1:4 ובית"ר מעפילה לשלב הבא.
בדקה ה-32 נקבע שוויון אחרי התקפה מתפרצת מהירה של עודד מכנס שהעביר כדור למרכז הרחבה אותו בעט דורון רבינזון לרשת.
במחצית השנייה בדקה ה-52 נקבע כדור קרן לבית"ר ירושלים, אותו הרים אורי מלמיליאן לאלי אוחנה שכבש 2:1 לזכות בית"ר.
5 דקות לאחר מכן שוב שער של דורון רבינזון לאחר שבעיטה טובה שלו מ-22 מטר הכניעה את שוער בית"ר יוסי מזרחי.
המשחק הסתיים ב-90 דקות בתוצאה 2:2 והמשיך להארכה, כאשר בדקה ה-96 בהארכה בעיטת קרן קצרה של אורי מלמיליאן למאיר קדוש שהשאיר לו את הכדור מפינת הרחבה הימנית של מכבי פתח תקווה.
מלמיליאן בעט מכ-18 מטרים אלכסונית לפינה השמאלית של השער וכבש 3:2 לבית"ר ירושלים בחצי הגמר.
בבעיטות דו-קרב הפנדלים הוגרלה מכבי פתח תקווה לבעוט ראשונה, ועודד מכנס בעט את הבעיטה הראשונה פנימה וקבע 1:0 לפתח תקווה בדו-קרב.
בהמשך הבקיעו את הפנדלים שלהם: אורי מלמיליאן, חנן אזולאי ודוד אזולאי לבית"ר וחיים גולדברג ואייל בגלייבטר לפתח תקווה.
המשחק נפתח עם לחץ גדול של מכבי חיפה על שערה של בית"ר כאשר הירוקים שלטו יותר בכדורו והגיעו להזדמנויות.
בדקה ה-16 בעט קשרה של בית"ר אבי כהן כדור חזק מכ-30 מטרים שהלך החוצה.
בדקה ה-20 אבי כהן הפצוע יצא ובמקומו נכנס סמי מלכה.
בדקה ה-23 המצב הטוב הראשון של מכבי חיפה כאשר זאהי ארמלי שהיה בתפקיד קשר התקפי מצא את עצמו חופשי בסבך של שחקני בית"ר, ובעט חלש מול השוער יוסי מזרחי שהדף את הכדור.
בדקה ה-25 נגח רוני רוזנטל כדור רוחב לעבר שערו של שוער בית"ר יוסי מזרחי שזינק והדף כדור קשה.
מספר רגעים לאחר מכן בעט זאהי ארמלי את הכדור, שפגע במשקוף והחוצה.
בדקה ה-30 פורץ קשר בית"ר אורי מלימליאן לרחבה ומוסר לאבי גולדר שמקרוב בועט לא טוב לידיו של שוער מכבי חיפה אבי רן.
בדקה ה-58 משה סלקטר בעט מרחוק ופגע רק ברשת העליונה.
בדקה ה-64 מכשיל ציון מרילי את אלי אוחנה וסופג את הכרטיס הצהוב.
בהמשך סופג גם קרמר את הכרטיס הצהוב לאחר שהכשיל את אבי גולדר.
בדקה ה-70 רפי אוסמו נוגע בידו בכדור ומקבל את הכרטיס הצהוב, אותו מתרגם אורי מלמיליאן לבעיטה חופשית חזקה, אולם אבי רן קולט.
בדקה ה-77 יצא יוסי קרמר ובמקומו נכנס שלום לוי.
בדקה ה-84 נפסקה בעיטת עונשין חופשית מחוץ לרחבה של בית"ר ירושלים אותה בעט אורי מלמיליאן, החוצה.
בדקה ה-86 שוערה של מכבי חיפה אבי רן הוציא כדור קצר למגן חיפה איתן אהרוני, שניסה להשאיר את הכדור לבלם שלו אלי כהן אולם הלן היה בחוץ וקיבל טיפול רפואי וחסר במשחק, והכדור יצא לחוץ לזכות בית"ר.
את החוץ קיבל קשר בית"ר אורי מלימליאן ומסר לאגף הימני שם פרץ שלמה שירזי עם הכדור מהאגף, אותו הוא שלח אל תוך רחבת ה-16 של מכבי חיפה, והגיע לחלוץ בית"ר אלי אוחנה שהכניס רגל, והסיט את הכדור אל הרשת וקבע 1:0 לבית"ר 4 דקות לסיום המשחק
בדקה ה-88 יצא רפי אוסמו ובמקומו נכנס צדוק מלכה.
יצחק בן יצחק (שופט ראשי)
עבור הפועל לוד הייתה זו ההופעה ההיסטורית הראשונה והיחידה בגמר גביע המדינה בכדורגל, כאשר זה נחשב להישג הכי גדול של הקבוצה עד היום.
עונה לפני כן הגיע להישג הכי גדול במסגרת הגביע כשהגיע לראשונה לחצי גמר גביע המדינה, ולאחר ששחזרה את הישג זה, אף זכתה בגביע.
הפועל לוד הגיעה לגמר לאחר 6 משחקים במפעל, כאשר ב-4 מהם ניצחה בתום 90 דקות, וב-2 מהם נאלצה לעשות משחק חוזר לאחר תיקו בתום 90 דקות.
הפועל לוד הגיעה לגמר עם מאזן שערים של 11-4 לטובתה, כאשר היא מציגה ממוצע שערים של 1.83 שערים למשחק.
גם עבור היריבה הפועל באר שבע הייתה זו ההופעה ההיסטורית הראשונה בגמר גביע המדינה, אולם היא זכתה בצמד אליפויות ליגת העל בעשור לפני כן, ורצתה גם לשפר את מעמדה במפעל הגביע.
הפועל באר שבע הגיעה לגמר לאחר 5 משחקים במפעל, כאשר ניצחה ב-2 מהם ב-90 דקות, וב-3 הנותרים נאלצה להמשיך להארכה, אולם רק באחד מהם הגיע להכרעה עוד בהארכה, כאשר משחק אחד נאלצה לסיים בתיקו ולקיים משחק חוזר, שבו גם נכנסה להארכה וניצחה בדו-קרב פנדלים.
הפועל באר שבע הגיעה לגמר עם מאזן שערים של 12-6 לטובתה, כאשר היא מציגה ממוצע שערים של 2.4 שערים למשחק.
הפועל לודסיבובהפועל באר שבעיריבהתוצאהתוצאהיריבההפועל עכו0–0ה32 האחרונות3–1ההפועל רמת-גן0–4 (חוזר)הפועל חולון0–1שמינית הגמר3–1מכבי יבנהבית"ר ירושלים2–2הרבע הגמר2–2ההפועל תל אביב1–2 (חוזר)2–2ה (4–3 פ) (חוזר)מכבי תל אביב1–2חצי הגמר2–0מכבי נתניה
הפועל לוד מגיעה לגמר הגביע בתור קבוצת אמצע טבלה בלאומית, ששורדת בליגה כבר שנתיים ברצף.
בסיבוב ח' פגשה לוד את הפועל עכו, מליגה א' בעונה זו, למשחק שאירחה באצטדיון בעכו לעיני כ-1,500 צופים.
היה זה משחק חלש של 2 הקבוצות שבו לעכו היו את ההזדמנויות הטובות יותר לנצח, אולם לאחר 120 דקות, הסתיים בתוצאה מאופסת, ושלח את שתי הקבוצות למשחק חוזר בביתה של הפועל לוד בו היא ניצחה 4-0 והמשיכה לשלב הבא.
בשמינית הגמר התארחה לוד אצל קבוצת מרכז הטבלה בליגה הארצית באותה העונה הפועל חולון, שסיימה במקום ה-11 בסיום עונה זו.
במשחק זה, שהתנהל ללא אירועים רבים, ניצחה הפועל לוד 0-1 משער של החלוץ שלה משה זיתון בדקה ה-85, והעפילה לשלב הבא לעיני כ-700 צופים.
המשחק הסתיים ב-90 דקות בתוצאה 1-1, כאשר בדקה ה-104 הוענקה לבית"ר בעיטת עונשין נוספת אותה כבש אורי מלמיליאן, אולם 2 דקות לאחר מכן כבש בלמה של לוד יצחק נעמן את השני לזכות לוד והמשחק נגמר בתוצאה 2-2, מה שאילץ את שתי הקבוצות לקיים משחק חוזר.
המשחק החוזר שהתקיים בלוד, שבוע וחצי לאחר מכן לעיני כ-5,000 צופים (מספר שיא עונתי במונחים של הפועל לוד) כאשר הפעם לוד הייתה זו שעלתה על לוח התוצאות ראשונה משער של ישראל בן ממס בדקה ה-24, משער בבעיטה חופשית מכ-18 מטרים.
בפתיחת המחצית השנייה (בדקה ה-46) השוותה בית"ר ירושלים את התוצאה ל-1-1 מרגליו של אלי אוחנה.
בדקה ה-54 כבש משה זיתון וקבע את תוצאת המשחק 1-2 לזכותה של הפועל לוד שהעפילה לחצי הגמר, זו השנה השנייה ברציפות.
בחצי הגמר באצטדיון בלומפילד פגשה הפועל לוד את מכבי תל אביב מהחלק העליון של הליגה הלאומית, מה שמשך כ-18 אלף צופים לאצטדיון בתל אביב.
בדקה ה-40 של המשחק עלתה דווקא מכבי תל אביב ראשונה על הלוח משער של ויקי פרץ, ובישול של מוטי איווניר.
במחצית השנייה בדקה ה-58 נשרקה לזכותה של הפועל לוד בעיטת עונשין שנויה במחלוקת על ידי השופט משה אשכנזי, אותו הבקיע יעקב בנודיס.
בדקה ה-75 הגיע הגול השני של הפועל לוד מרגליו של יעקב בוזגלו, שקבע את תוצאת המשחק 1-2 להפועל לוד, שהעפילה בפעם הראשונה בתולדותיה לגמר גביע המדינה.
הפועל באר שבע הגיעה לגמר הגביע בתור קבוצת אמצע טבלה בליגה הבכירה, הליגה הלאומית, שסיימה במקום השביעי בתום העונה המקבילה בליגה הלאומית.
בסיבוב ח' אירחה הפועל באר שבע את הפועל רמת גן ממרכז הטבלה בליגה הארצית (הליגה השנייה) אותה ניצחה 1-3 בתום הארכה, לאחר שהמשחק הסתיים בתוצאה 1-1 אחרי 90 דקות.
את השער הראשון במשחק כבשה הפועל באר שבע בדקה ה-69 על ידי שלמה אילוז, אולם רמת גן הגיבה עם שער משלה בדקה ה-84 על ידי נגיחה של בני כהנר.
המשחק המשיך להארכה והפועל באר שבע חיכתה עד לדקה ה-112 וכבשה משער של שלום אביטן בבעיטה חופשית מכ-25 מטר.
אחרי כ-2 דקות כבש יוסי שושני הבאר שבעי את הגול השלישי שלהם במשחק וקבע את תוצאת המשחק 1-3 בהארכה להפועל באר שבע, שהעפילה לשלב הבא.
בשמינית הגמר אירחה באר שבע את מכבי יבנה מתחתית הליגה הלאומית, לעיני כ-3,000 צופים באצטדיון העירוני בבאר שבע, כאשר כבר בדקה השנייה עלתה המארחת על לוח התוצאות עם 0-1 של רפי אליהו, ועוד במחצית הראשונה הכפילה את היתרון עם שער של יוסי שושני דקה לתום המחצית הראשונה.
בדקה ה-82 כבש רפי אליהו את השער השני שלו במשחק, והשלישי של באר שבע, ובדקה ה-88 כבש ציון יעקב את השער המצמק לזכות יבנה, וקבע את תוצאת המשחק 1-3 לבאר שבע.
ברבע הגמר התמודדה באר שבע מול הפועל תל אביב אשר התמודדה בחלק העליון של טבלת הליגה הלאומית.
במשחק הראשון שהתרחש באצטדיון בלומפילד לעיני כ-5,000 צופים, סיימו הקבוצות ב-2-2 אחרי הארכה לאחר משחק רווי באירועים, לאחר שבדקה ה-15 כבש משה סיני את השער הראשון במשחק ובדקה ה-75 במחצית השנייה השווה הרצל פיטוסי.
המשחק שהסתיים ב-90 דקות בתוצאה 1-1, המשיך להארכה בה כבש ראשון חלוצה של הפועל תל אביב אלי כהן בדקה ה-97, אולם בדקה ה-110 השווה רפי אליהו עבור הפועל באר שבע, והמשחק שנגמר ב-2-2 נגרר למשחק חוזר שנאלצו הקבוצות לעשות.
בהמשך שלום אביטן, גילי לנדאו, הרצל פיטוסי ורפעת טורק כובשים עבור קבוצותיהם את בעיטות העונשין מהנקודה הלבנה ומשאירים את התוצאה שוויונית 2-2. אורי בנימין שניגש לבעוט עבור באר שבע הבקיע את ה-2-3, אולם מוריס ז'אנו בעט לא מספיק טוב בעיטה שנהדפה גם היא על ידי זוכוביצקי.
חיים בן שאנן שניגש לבעוט עבור באר שבע החמיץ כאשר הכדור שבעט פגע בקורה, ודב רמלר ניצל את ההזדמנות והחזיר את הפועל תל אביב למשחק עם 3-3 בתום 5 בעיטות לכל קבוצה, ומעבר לשלב השני של הדו-קרב.
עבור באר שבע כבש אלי אוזן את הפנדל הרביעי לזכות באר שבע, אולם יעקב אקהויז החמיץ את הכדור עבור הפועל תל אביב כאשר הבעיטה שבעט פגשה את משקוף השער, והמשחק נגמר בתוצאה 3-4 לזכות הפועל באר שבע בפנדלים אחרי צמד משחקים שנגמרו בתוצאה 2-2 בתום 120 דקות.
המשחק לא רווה אירועים, במיוחד במחצית הראשונה, בה ניסיונות התקפיים של שתי הקבוצות נתקלו בחומה בצורה.
בדקה ה-20 היה ניסיון התקפה ראשון של הפועל לוד, אחרי שיעקב בוזגלו גבר בכדרורו על הבלם שלמה אילוז, והוציא כדור רוחב, אך חלוצו שלמה חביב פספס את הכדור.
בדקה ה-44 נגח חלוצה של הפועל באר שבע שלום אביטן מהגבהה של חיים בן שאנן, אולם השוער יעקב בנודיס ליקט את הכדור.
בדקה ה-77 שחקן ההתקפה של הפועל באר שבע שלום אביטן נשלח קדימה, והשוער של לוד בנודיס יצא אליו, אולם שמט את הכדור, ובעוד אביטן מנסה להדביק את הכדור שחקן ההגנה של לוד יצחק נעמן הכשילו, אולם השופט אריה פרוסט לא התרשם שמדובר בבעיטת עונשין.
לאחר מספר דקות של תוספת זמן, הסתיימו 90 הדקות של המשחק שנגמר ב-0-0 והמשחק נכנס להארכה.
לאחר ניסיונות הדדיים של שתי הקבוצות בהארכה, נקבע כי תוצאת המשחק הסופית לאחר הארכה ו-120 דקות של כדורגל היא 0-0,
ועל כן המשחק המשיך לדו-קרב פנדלים מנקודת העונשין.
רפי אליהו שנחשב לפנדליסט הקבוע של הפועל באר שבע - בעט את הכדור למשקוף והחוצה - 0:0.
יעקב בנודיס שוערה של הפועל לוד - בעט את הכדור לחיבורי השער וקבע - 0:1 בדו-קרב הפנדלים.
אלברט קדוש מהפועל באר שבע בעט שמאלה ולפינה וקבע - 1:1 בדו-קרב.
יעקב בוזגלו בעט לפינה השמאלית גם כן וקבע 1:2 להפועל לוד.
הרצל פיטוסי מהפועל באר שבע בעט שמאלה בפעם השלישית, אולם יעקב בנודיס השוער הוותיק של הפועל לוד מזנק והודף, והשאיר את התוצאה על כנה.
אורי בנודיס מהפועל לוד בעט הפעם ימינה, הכדור נכנס וקבע 1:3 להפועל לוד בדו-קרב.
שלום אביטן החלוץ של באר שבע בעט פנימה וקבע 2:3
חלוצה המחליף של הפועל לוד בני סמדג'ה, בעט ימינה והחמיץ את השער, ונתן הזדמנות גדולה ליריבה להשוות את התוצאה לפני תום חמשת הבעיטות.
אולם, גם חיים בן שאנן, קשרה של הפועל באר שבע בעט את הכדור שמאלה והחוצה, מה שהשאיר את התוצאה 2:3 בעינה, וקבע ניצחון להפועל לוד בדו-קרב,
וזכייה היסטורית ראשונה של מועדון הכדורגל הפועל לוד בגביע המדינה בכדורגל.
גמר גביע המדינה בכדורגל 1983 התקיים באצטדיון רמת גן ברמת גן ב-1 ביוני 1983, ובו נקבע כי מחזיקת גביע המדינה בכדורגל 1982/1983 היא הפועל תל אביב, שניצחה במשחק את מכבי תל אביב בתוצאה 2:3 בתום 90 דקות.
היה זה עוד מפגש במסגרת הדרבי התל אביבי, והייתה זו המהדורה ה-45 של גביע המדינה, וה-30 מאז קום המדינה.
עבור הפועל תל אביב היה זה הגביע השלישי מאז קום המדינה, והתשיעי בהיסטוריה שלה, והראשון מזה 11 עונות - בהופעה ה-14 שלה בגמר.
הפועל תל אביב הגיעה לגמר לאחר 4 משחקים במפעל, כאשר ב-2 מהם ניצחה בתום 90 דקות, וב-2 אחרים מהם סיימה בתיקו בתום 90 דקות וניצחה בהארכה בתום 120 דקות, כאשר היא עם מאזן שערים כולל של 11-2 לטובתה, כאשר היא מציגה ממוצע שערים של 2.75 שערים למשחק.
מנגד הגיעה מכבי תל אביב כאשר זהו הגמר ה-23 אליו היא מגיעה בתולדות המועדון, וה-14 מאז קום המדינה.
הפועל תל אביבסיבובמכבי תל אביביריבהתוצאהתוצאהיריבההפועל מרמורק1–232 האחרונות3–0הפועל אפיקיםמכבי רמת עמידר1–1 (1–4 ה)שמינית הגמר0–0 (2–0 ה)הפועל קריית שמונהבית"ר ירושלים0–2רבע הגמר2–1הפועל באר שבעהפועל לוד0–0 (0–3 ה)חצי הגמר4–4ה (5–4 פ)מכבי חיפה
הפועל תל אביב מגיעה לגמר בתור קבוצת צמרת בטבלה בעונת 1982/1983 (סיימה במקום הרביעי בעונה זו).
בסיבוב ז' התארחה הפועל תל אביב במגרש הפועל שברחובות, מול הפועל מרמורק שהייתה מוליכת ליגה א' (הליגה השלישית דאז), מול 1,500 צופים.
הפועל תל אביב הגיעה למשחק בהיעדר מספר שחקנים עיקריים בסגל שלה בעונה זו: משה סיני, גילי לנדאו ושבתאי לוי, אולם עדיין הייתה הקבוצה הפייבוריטית לניצחון, ואכן הצליחה לנצח משערים של מוריס ז'אנו בדקה ה-34, ורפי שמואל הצעיר, שהבקיע בדקה ה-90 ומנע משחק חוזר.
אהוד עידן איזן זמנית עבור מרמורק בדקה ה-35.
בשמינית הגמר התארחה הפועל אצל מכבי רמת עמידר, קבוצה מהליגה הארצית, במגרשה שברמת עמידר, לעיני 2,000 צופים.
בדקה ה-54 הבקיע לנדאו שער מרהיב, כאשר שלח בעיטת וולה לשערה של רמת עמידר, אולם דקה לאחר מכן צבי אופנהיים איזן עבור רמת עמידר, לאחר שדחק כדור שטייל ברחבת הפועל תל אביב.
המשחק המשיך להארכה, שם הצליחה הפועל להבקיע שלישייה משערים של משה סיני (בדקה ה-95), שבתאי לוי (בדקה ה-101) ומוריס ז'אנו (בדקה ה-115) וניצחה 4:1 בהארכה.
ברבע גמר הגביע אירחה למשחק חם באצטדיון בלומפילד, את היריבה הגדולה בית"ר ירושלים, אל מול 22 אלף צופים.
בדקה ה-67 בעיטה חופשית שנפסקה לזכות הפועל תל אביב ומשה סיני בעט את הכדור לעבר שערו של יוסי מזרחי, אולם הכדור פגע בקורה וספק עבר את קו השער.
השער השני לזכות הפועל תל אביב הובקע גם הוא בבעיטה חופשית בדקה ה-80, וגם לאחריו נמשכה התפרעות האוהדים.
רק שעה מחלוף סיום המשחק הצליחה המשטרה להשתלט על קהל האוהדים.
אולם הפועל תל אביב העפילה לחצי הגמר.
בחצי הגמר הנייטרלי באצטדיון רמת גן שיחקה הפועל תל אביב נגד הפועל לוד, לה הפסידה בליגה הפועל תל אביב 0:1, 4 ימים לפני כן.
חרף ההפסד הייתה הפועל תל אביב הפייבוריטית לניצחון מול הקבוצה הקטנה מלוד, לאורך המשחק תקפה הפועל תל אביב את שערה של הפועל לוד, אולם ללא הצלחה והמשחק נגמר ב-90 דקות בתוצאה 0:0, והמשחק המשיך להארכה.
מכבי תל אביב מגיעה לגמר בתור קבוצת חלק הטבלה העליון בעונת 1982/1983 בליגה הלאומית (סיימה במקום החמישי בעונה זו).
בסיבוב ז' אירחה מכבי תל אביב את קבוצת הפועל אפיקים הקטנה מהליגות הנמוכות, באצטדיון בלומפילד, לעיני כ-350 צופים, וניצחה אותה 0:3, מצמד שערים של דוד אמיגה בדקה השלישית ובדקה ה-39, ושער של בני טבק בדקה ה-52, והקבוצה העפילה לשמינית הגמר.
בשמינית הגמר פגשה מכבי תל אביב למשחק בית את הפועל קריית שמונה מתחתית הליגה השנייה (הליגה הארצית דאז), לעיני 1,000 צופים.
המשחק שנגמר ב-0:0 לאחר 90 דקות, המשיך להארכה, בה כעבור 3 דקות מפתיחת הארכה הבקיעה מכבי תל אביב שער של מנשה שמעונוב, ודקה לאחר מכן נפסקה בעיטת עונשין לזכותה של מכבי תל אביב אותה כבש משה שווייצר, והמשחק נגמר ב-2:0 בתום 120 דקות.
ברבע הגמר הוגרלה מכבי תל אביב מול הפועל באר שבע שהתחרתה עם מכבי תל אביב בצמרת הליגה הלאומית, למשחק נוסף באצטדיון בלומפילד הביתי, לעיני 20 אלף צופים.
בדקה ה-22 כבש משה שוויצר את הראשון עבור מכבי, ובדקה ה-36 כבש בני טבק את השני, כאשר שלום אביטן צימק עבור הפועל באר שבע בדקה ה-83, והמשחק הסתיים ב-1:2 למכבי תל אביב שהעפילה לחצי הגמר.
בחצי הגמר הנייטרלי באצטדיון רמת גן, פגשה מכבי תל אביב את יריבתה המושבעת מכבי חיפה מהחלק העליון של הליגה הלאומית, לעיני כ-42 אלף צופים.
המשחק התברר בתור משחק רב שערים, כאשר כבר בדקה השנייה בישל דוד אמיגה את הראשון עבור מכבי תל אביב אותו כבש משה שוויצר.
בדקה ה-32 מוטי איוניר כבש את השני עבור מכבי תל אביב.
במחצית השנייה בדקה ה-50 וה-54 כבשו משה סלקטר וגבי אמסלם עבור מכבי חיפה ואיזנו את התוצאה ב-4 דקות בלבד.
בדקה ה-59 החזיר מנשה שמעונוב את היתרון לתל אביבים, אולם בדקה ה-72 נפסקה בעיטת עונשין למכבי חיפה, אותה כבש משה סלקטר שהשלים צמד מבחינתו במשחק.
המשחק נגמר בתוצאה 3:3 ונכנס להארכה, בה כבש ראובן הלד עבור מכבי חיפה בדקה ה-108, ואיזן בני טבק, מבישול של יהודה קצב, בדקה ה-117, 3 דקות לפני תום ההארכה.
המשחק נגמר בתוצאה 4:4 אחרי 120 דקות, והשופט צבי שריר המשיך להכרעת את המשחק מהנקודה הלבנה - דו-קרב פנדלים.
את הפנדלים הראשונים כבשו משה סלקטר ואברהם לוי עבור קבוצותיהם.
הילל קפלן קבע 1:2 למכבי חיפה, ויהודה קצב החטיא את הבעיטה שלו.
לאחר מכן אלי כהן החמיץ עבור מכבי חיפה, ויעקב נומדר לא הצליח לנצל זאת והחטיא גם הוא, החטאה שנייה ברציפות למכבי תל אביב.
את הבעיטה הרביעית הכניסו שני הבועטים יוסי קרמר ומוטי איוניר עבור קבוצותיהם, והתוצאה עמדה על 3-2 למכבי חיפה.
את הבעיטה הבאה החטיא ראובן הלד, ומן הצד השני הכניס יפתח הלוי את הבעיטה שלו ואיזן את התוצאה ל-3:3 בתום 5 בעיטות.
רוני רוזנטל החמיץ עבור מכבי חיפה, אולם דויד אמיגה לא ניצל זאת והחמיץ גם הוא בעיטה שיכלה להיות שער הניצחון עבור מכבי תל אביב.
את הבעיטה השביעית הבקיעו שני השוערים צדוק אברהמי (עבור מכבי חיפה) ובוני גינצבורג (עבור מכבי תל אביב) לשעריהם.
ונקבע 4:4 בתום 7 בעיטות.
את הבעיטה האחרונה החמיץ כובש השער במשחק השדה לפני כן, גבי אמסלם, כאשר בני טבק ניצל זאת ואת בעיטתו הבקיע, ונקבע 5:4 וניצחון למכבי תל אביב בתום משחק רווי בשערים ודו-קרב מורט עצבים באצטדיון רמת גן.
כך העפילה מכבי תל אביב לגמר הראשון שלה אחרי 4 שנים והגמר ה-23 בסה"כ בתולדות המועדון.
משחק הגמר נפתח לעיני כ-30 אלף צופים באצטדיון רמת גן הנייטרלי.
בדקה ה-2: יוסי זאנה ביצע טעות, הכדור הגיע לבני טבק שהסתובב ובעט לרשת, אך השער נפסל בטענה לנבדל, על ידי השופט עובדיה בן יצחק.
בדקה ה-12 הגביהה שחקן מכבי תל אביב יפתח הלוי לתוך הרחבה של הפועל תל אביב, והחלוץ משה שוויצר נגח מזווית קשה לשער, אך השוער אריה בז'רנו קלט את הכדור.
דקה לאחר מכן דב רמלר שחקן הפועל, פרץ באגף ימין ובעט לשער כדור שנהדף על ידי שוער מכבי משה מרכוס, לכיוונו של גילי לנדאו אולם הוא איחר לכדור
בדקה ה-25 הגביהה מוריס ז'אנו לרחבת מכבי תל אביב, כאשר הבלם יעקב אקהויז הצליח להגיע לכדור, נגח והבקיע לזכות הפועל תל אביב 0:1 במשחק הגמר.
בדקה ה-40 יעקב נומדר הוריד את הכדור עם הראש למשה שוויצר חלוצה של מכבי תל אביב, שגלגל את הכדור פנימה וקבע 1:2 בגמר.
בדקה ה-47 משה שוויצר חלוצה של מכבי הגיע למצב הבקע מצוין, אבל שוערה של הפועל תל אביב בז'רנו הסיט את הכדור עם רגלו לקרן בלבד.
בדקה ה-60 הרים אברהם לוי כדור לעבר רחבת הפועל תל אביב, השוער בז'רנו הדף את הכדור, אולם זה פגע בגופו של יוסי זאנה, והכדור המשיך לשער ונקבע 2:2 בדרבי התל אביב בגמר הגביע, משער עצמי של זאנה.
בדקה ה-62 מוטי איוניר שלח כדור חזק לעבר שערה של הפועל, אבל השוער בז'רנו הציל את הכדור לקרן.
בדקה ה-67 יצא שוערה של מכבי מרכוס להרחיק כדור, הכדור פגע בידו של לנדאו ושינה כיוון לעבר שערה של מכבי תל אביב.
הבלם אבי כהן, נלחם עם החלוץ התוקף גילי לנדאו על הכדור, עד שלנדאו התרומם מעל אבי כהן, ואגרף את הכדור בידו לרשתה של מכבי תל אביב, ונקבע 2:3 לזכותה של הפועל תל אביב בגמר הגביע.
המהלך השנוי במחלוקת, קיבל מיד מחאות מצידם של שחקני מכבי תל אביב, ובראשם הבלם הקפטן אבי כהן, אך ללא הועיל, והשופט אישר את השער.
בדקה ה-86 מסר מוטי איוניר בעיטה חופשית לאברהם לוי, שבעט החוצה.
לאחר מספר דקות של תוספת זמן שרק השופט עובדיה בן יצחק לסיום המשחק, והפועל תל אביב זכתה בגביע השלישי שלה מאז קום המדינה, והתשיעי בהיסטוריה.
עובדיה בן יצחק (שופט ראשי)
גמר גביע המדינה בכדורגל 1982 התקיים באצטדיון רמת גן ברמת גן ב-19 במאי 1982, ובו נקבע כי מחזיקת גביע המדינה בכדורגל 1981/1982 היא הפועל יהוד, שניצחה במשחק את הפועל תל אביב בתוצאה 0:1 בתום 90 דקות.
הייתה זו המהדורה ה-44 של גביע המדינה, וה-29 מאז קום המדינה.
עבור הפועל יהוד הייתה זו ההופעה ההיסטורית הראשונה והיחידה בגמר גביע המדינה בכדורגל, כאשר זה נחשב להישג הכי גדול של הקבוצה עד היום.
כאשר ההישג לפני כן היה זכייה בגביע הכ"ה לליגת המשנה (ב-1973) והעפלתה לליגה הבכירה בישראל ב-1976. הפועל יהוד הגיעה לגמר לאחר 6 משחקים במפעל, כאשר ב-2 מהם ניצחה בתום 90 דקות, וב-2 מהם נאלצה לעשות משחק חוזר לאחר תיקו בתום 90 דקות.
הפועל יהוד הגיעה לגמר עם מאזן שערים של 6-1 לטובתה, כאשר היא מציגה ממוצע שערים של שער אחד למשחק, וספיגה אחת בלבד.
מנגד עבור הפועל תל אביב הייתה זו ההופעה ה-13 שלה בגמר.
זוהי למעשה הייתה ההופעה השנייה ברצף של הקבוצה בגביע המדינה, אחרי שבניסיון הקודם בשנה הקודמת היא הפסידה בגמר 1980/1981 4:3 לבני יהודה תל אביב בדו-קרב פנדלים (מה שלמעשה השימוש הראשון בדו-קרב הפנדלים בגמר גביע המדינה).
הפועל יהודסיבובהפועל תל אביביריבהתוצאהתוצאהיריבהבית"ר רמלה1–232 האחרונות1–0הפועל בית שמשמכבי תל אביב0–0השמינית הגמר2–0בית"ר תל אביב0–2 (חוזר)מכבי חיפה0–0הרבע הגמר3–1מכבי פתח תקווה0–1 (חוזר)בית"ר ירושלים0–1חצי הגמר2–2ה (5–3 פ)הפועל באר שבע
הפועל יהוד הגיעה לגמר בתור מתמודדת בתחתית הליגה הלאומית בעונת 1981/1982 (סיימה במקום ה-13 בעונה זו, 2 נקודות בלבד מעל הקו האדום).
בסיבוב ז' אירחה הפועל יהוד את קבוצת בית"ר רמלה, באצטדיון יהוד, לעיני כ-500 צופים, וניצחה אותה 1:2, לאחר שבית"ר כבר עלתה בדקה ה-9 ליתרון משער של אריה צפניה, אולם יהוד השוותה בדקה ה-40 מרגליו של משה רומנו הוותיק.
במחצית השנייה הורחק מאיר סבג מבית"ר רמלה, ויהוד תרגמה את היתרון המספרי לשער ניצחון בדקה ה-85 מראשו של פנחס דרורי, שהבקיע את השער השני לזכות קבוצתו יהוד, שניצחה 1:2 והעפילה לשלב שמינית הגמר
בשמינית הגמר פגשה יהוד את מכבי תל אביב ממרכז טבלת הליגה הלאומית באותה העונה.
המשחק הראשון התקיים באצטדיון בלומפילד, לעיני כ-1,000 צופים והסתיים בתוצאה 0-0, שאילץ את שתי הקבוצות להיפגש למשחק חוזר, באצטדיון ביהוד.
במשחק החוזר הבקיע ישראל ששון בדקה ה-49 את הראשון ליהוד, ובדקה ה-90 השלים שלום רוקבן את תוצאת המשחק 0-2 להפועל יהוד שעלתה לרבע הגמר, לעיני 2,000 צופים.
ברבע הגמר פגשה יהוד את מכבי חיפה ממרכז טבלת הליגה הלאומית באותה העונה.
המשחק הראשון שהתקיים באצטדיון קריית אליעזר הסתיים בתיקו 0:0 משמים שהכריח את שתי הקבוצות להיפגש למשחק חוזר באצטדיון ביהוד ארבעה ימים מאוחר יותר.
המשחק החוזר שהיה צמוד סיים מחצית ראשונה של 0-0 לעיני כ-3,000 צופים שהגיעו למשחק, במחצית השנייה עלתה יהוד ליתרון משער של יעקב אז'ובל בדקה ה-58, לאחר שמשה שבת הגביה קרן, שלום רוקבן קלט ומסר פס קצר לאז'ובל שמקרוב הכניע את אבי רן.
בדקה ה-60 ספגו חלוץ מכבי חיפה אלי מיאלי ומגן הפועל יהוד הרצל שאול, כרטיסים אדומים לאחר ששאול פגע במיאלי ללא כדור ומיאלי החזיר לו.
בהמשך המשחק לא התפתח לרמה גבוהה והתוצאה נותרה בעינה 1-0 ליהוד, כאשר יהוד התקדמה לשלב חצי הגמר.
בחצי הגמר הנייטרלי באצטדיון רמת גן, פגשה יהוד את בית"ר ירושלים מהחלק העליון של טבלת הליגה הלאומית באותה העונה.
במחצית השנייה ניסתה בית"ר להבקיע שער ולהשוות את המשחק ללא הועיל, והמשחק נגמר בתוצאה 0:1 ובניצחון יקר של הפועל יהוד, שלקח אותה לגמר גביע המדינה בפעם הראשונה והיחידה במעמד גמר גביע המדינה, לעיני כ-38 אלף צופים.
הפועל תל אביב מגיעה לגמר בתור קבוצת צמרת בטבלה בעונת 1981/1982 (סיימה במקום החמישי בעונה זו).
בסיבוב ח' התארחה הפועל תל אביב במגרשה של הפועל בית שמש, בה ניצחה הפועל תל אביב 1:0 משער של מגן הקבוצה נמרוד דרייפוס בדקה ה-63.
בשמינית הגמר התארחה הפועל תל אביב אצל בית"ר תל אביב, וניצחה 2:0 משערים של מוריס ז'אנו (בדקה השביעית) וג'ימי טורק שהשלים את תוצאת המשחק בדקה ה-89.
ברבע הגמר התארחה הפועל תל אביב אצל מכבי פתח תקווה, אותה ניצחה 3:1 משערים של שבתאי לוי (16), אלי כהן (80) ומוריס ז'אנו ש-2 דקות לאחר שערו של כהן השלים את תוצאת המשחק.
בחצי הגמר הנייטרלי באצטדיון רמת גן פגשה הפועל תל אביב את הפועל באר שבע שהייתה בחלק העליון של טבלת הליגה הלאומית דאז, והמשחק שהתחיל כאשר הפועל באר שבע הובילה משער מרהיב של שלום אביטן מבעיטת עונשין מ-30 מטר, כבר בפתיחת המשחק.
המשחק המשיך להארכה לאחר שהפועל תל אביב השוותה ל1:1 משער של שבתאי יחבס בדקה ה-77.
משחק הגמר נפתח לעיני כ-20 אלף צופים באצטדיון רמת גן הנייטרלי.
בדקה ה-25 התרומם רפעת טורק לכדור עונשין ממצב טוב, אולם נגח החוצה.
בדקה ה-40 פרץ שוב גילי לנדאו והסתנן לתוך רחבת יהוד, אך שוב שוערה של יהוד אריה חביב, במשחק טוב, הדף את התקפת היריבה.
לאחר מכן שלום רוקבן באחת ההתקפות של יהוד במחצית, העלה כדור שהגיע לפי השער של הפועל תל אביב, אולם יוסי יחיא מקבוצתו בעט חלש מידי.
בדקה ה-55 הוכשל שלום רוקבן כ-30 מטר משערה של הפועל תל אביב.
החל מדקה זו ניסתה הפועל יהוד למשוך זמן כמה שיכלה.
והפועל תל אביב מצידה תקפה, אולם מיעטה לבעוט וליזום מהלכים מתוכננים ואפשרה ליהוד לשמור על התוצאה עד לתום המשחק.
לאחר מספר דקות של תוספת זמן שרק השופט מנחם אשכנזי לסיום המשחק, והפועל יהוד זכתה בגביע הראשון והיחיד בהיסטוריה שלה.
אליפות סבב המאסטרס העולמי (נקרא בעבר גביע המאסטרס) הוא טורניר הטניס החשוב ביותר במסגרת הסבב העולמי לגברים של ATP, הנחשב ליוקרתי ביותר לאחר ארבעת טורנירי הגראנד סלאם.
לטורניר אין מיקום קבוע, כשהחל מ-2021 הטורניר מתקיים בטורינו שבאיטליה.
הטורניר מתקיים בסוף כל שנה (בדרך כלל בשבוע השלישי של נובמבר), ומשתתפים בו 8 היחידים ו-8 הזוגות שדורגו במקומות הראשונים בדירוג העולמי השנתי (להבדיל מדירוג הכניסה).
הטורניר שונה מטורנירים רגילים בכך שהשלב הראשון מתנהל בשיטה של 2 בתים (הבית האדום ובית הזהב) עם 4 שחקנים בכל אחד המשחקים נגד שלושת יריביהם בבית, ולא בשיטת הנוק-אאוט (המפסיד יוצא) הרגילה.
השחקנים המדורגים במקום הראשון והשני בכל בית עולים לחצי הגמר, בו הראשונים בבית משחקים בהצלבה נגד השניים, והמנצחים עולים לגמר.
השיטה בטורניר הזוגות היא זהה.
בנוסף לכך, אם שחקן פורש במהלך שלב הבתים אז שחקן מחליף משחק במקומו את המשחקים הנותרים.
בתחרות ניתן לזכות בעד - 1500 נקודות דירוג בסבב העולמי לגברים-ATP (עבור אלוף בלתי מנוצח).
בשיא הזכיות בטורניר מחזיק נובאק ג'וקוביץ' עם 7 זכיות, לפני רוג'ר פדרר עם 6 זכיות ופיט סמפראס ואיוואן לנדל עם 5 זכיות כל אחד.
ג'וקוביץ' מחזיק בשיא של 4 זכיות רצופות.
גמר ה-ATP הוא הגרסה החמישית של אליפות שהחלה בשנת 1970. היא נודעה במקור כ-"Masters Grand Prix" והייתה חלק מסבב הטניס ה"גראנד פרי".
האליפות אורגנה על ידי הפדרציה הבינלאומית לטניס הדשא (ILTF) והוא התקיים במקביל לגמר ה-WCT.
המאסטרס היה אירוע ראווה של סוף השנה בין השחקנים הטובים ביותר בסבב הגברים, אך לא נחשב לנקודות דירוג עולמיות.
בשנת 1990, התאחדות הטניסאים המקצוענים (ה-ATP) השתלט על ניהול סבב הגברים והחליף את המאסטרס ב"אליפות העולם בסבב ה-ATP".
נקודות בדירוג העולמי היו כעת על כף המאזניים, כאשר אלוף בלתי מנוצח זוכה באותו מספר נקודות שהם ירוויחו עבור זכייה באחד מארבעת אירועי הגראנד סלאם.
ה-ITF, שהמשיך לנהל את טורנירי הגראנד סלאם, יצר אירוע סוף שנה מתחרה הידוע בשם גביע הגראנד סלאם, בו התמודדו 16 השחקנים עם השיאים הטובים ביותר בטורנירי גראנד סלאם ספציפית באותה שנה.
בדצמבר 1999, ה-ATP וה-ITF הסכימו להפסיק את שני האירועים הנפרדים וליצור אירוע חדש בבעלות משותפת בשם "גביע המאסטרס לטניס".
בדומה לגרנד פרי המאסטרס ואליפות העולם בסבב ה-ATP, בגביע המאסטרס בטניס התמודדו שמונה שחקנים.
עם זאת, השחקן שדורג במקום השמיני בדירוג המירוץ העולמי של אלוף ATP לא היה מובטח.
אם שחקן שזכה באחד מאירועי הגראנד סלאם של השנה סיים את השנה בדירוג מחוץ לשמונה הראשונים, אך עדיין בין 20 הראשונים, הוא נכלל בגביע המאסטרס בטניס במקום השחקן המדורג שמיני.
אם שני שחקנים מחוץ לשמונה הראשונים זכו באירועי גראנד סלאם, השחקן הממוקם הגבוה מבין השניים בדירוג העולמי תפס את המקום האחרון בגביע המאסטרס בטניס.
מחווה זו עבור זוכי גראנד סלאם אשר בכל זאת מדורגים מחוץ לשמונה המובילים ממשיכה בצורתו הנוכחית של האירוע.
בשנת 2009 שונה שמה של האליפות ל-"ATP World Tour Finals" ונערכה ב-O2 ארנה שבלונדון.
סבב אליפויות העולם של ה-ATP
סבב הגמרים העולמי של ה-ATP
נקודות דירוג וסכומי זכייה לזוכים
שלבנקודות דירוגמספר משחקיםסכום זכייה יחיד ($)סכום זכייה זוגות ($)להופיע לתחרות93,00033,000השתתפותמשחק אחד - 86,500
מספר זכיות בטורניר לאורך השנים
כתיב מודגש מסמן שחקנים פעילים
גמר גביע המדינה בכדורגל 2019 התקיים באצטדיון סמי עופר בחיפה ב-15 במאי 2019, ובו נקבע כי מחזיקת גביע המדינה בכדורגל 2018/2019 היא בני יהודה תל אביב, שניצחה במשחק את מכבי נתניה 5-4 בדו-קרב בעיטות עונשין, לאחר שוויון 1-1 בתום הארכה.
הייתה זו המהדורה השמונים של גביע המדינה, וה-66 מאז קום המדינה.
בני יהודה זכתה בגביע הרביעי בתולדותיה, והראשון מאז 2017, אז גם כן נזקקה לדו-קרב פנדלים כדי לנצח במשחק הגמר את מכבי תל אביב.
הייתה זו הופעתה השמינית במעמד גמר הגביע.
מנגד, מכבי נתניה העפילה לגמר החמישי בתולדותיה, והראשון מאז ההפסד 0–1 בהארכה לעירוני קריית שמונה בגמר גביע המדינה 2014. מאזנה ערב משחק הגמר - שלושה הפסדים וניצחון בודד.
שתי הקבוצות כבר נפגשו בעבר במעמד הגמר, כאשר בגמר גביע המדינה 1978 גברה מכבי נתניה 1–2 על בני יהודה, וזכתה בגביע הראשון בתולדותיה.
במשחק הגמר העלה גיא מלמד את נתניה ליתרון כבר בדקה הרביעית, אך שמונה דקות לסיום איזן דור ג'אן עבור בני יהודה.
לאחר שוויון 1-1 בתום הארכה, ניגשו הקבוצות לדו-קרב פנדלים.
בבעיטה החמישית, במצב של שוויון 4-4, החמיץ גבי קניקובסקי את הבעיטה החמישית של נתניה, בעוד יובל אשכנזי כבש מנגד את הפנדל המכריע לזכות קבוצתו.